recursal/SuperWikiNEXT-32B huggingface dataset:
**মহারানী চিমনাবাই** (১৮৭১ – ২৩শে আগস্ট ১৯৫৮), এছাড়া **চিমনাবাই দ্বিতীয়** নামেও পরিচিত, সয়াজিরাও গায়কওয়াড়ের দ্বিতীয় স্ত্রী এবং বড়োদরার মহারানি ছিলেন।

তিনি একজন প্রগতিশীল মহিলা ছিলেন, তিনি মেয়েদের শিক্ষার জন্য কাজ করেছিলেন, পরদা প্রথা এবং বাল্যবিবাহ বাতিলে উল্লেখযোগ্য ভূমিকা পালন করেছিলেন, এবং ১৯২৭ সালে সর্বভারতীয় মহিলা সম্মেলনের (এআইডব্লিউসি) প্রথম সভাপতি হয়েছিলেন।

ব্যক্তিগত জীবন
--------------

জন্মের সময় তাঁর নাম ছিল শ্রীমন্ত গজরাবাই দেবী। তিনি ছিলেন শ্রীমন্ত সর্দার বাজিরাও অমৃতরাও ঘাটগের কন্যা। তিনি ছিলেন সয়াজিরাও গায়কওয়াড়ের দ্বিতীয় স্ত্রী। তাঁর কন্যা ইন্দিরা দেবী কোচবিহারের মহারাজে জিতেন্দ্র নারায়ণের সহধর্মিণী হন।

প্রতিষ্ঠান এবং অবদান
--------------------

নারী শিক্ষার জন্য আর্থিক সাহায্য প্রদান থেকে শুরু করে বৃত্তি প্রদান প্রতি ক্ষেত্রেই চিমনাবাইয়ের অবদান আছে। তিনি নারী শিক্ষার সংস্কারের জন্য কাজ করেছিলেন এবং নারী সমাজের উন্নতির জন্য বিভিন্ন প্রতিষ্ঠান গড়ে তোলেন। তিনি অনেকগুলি সংস্থার সভাধ্যক্ষ ছিলেন, সেগুলি হল মহারানি চিমনাবাই মহিলা পাঠশালা; মহারানি চিমনাবাই উদ্যোগালয়; মহারানি চিমনাবাই উচ্চ বিদ্যালয়; এবং মহারানি চিমনাবাই মাতৃত্ব ও শিশু কল্যাণ পরিষদ এবং মহারানি চিমনাবাই মহিলা ক্লাব।

মহারানি চিমনাবাই দ্বারা প্রতিষ্ঠিত সুপরিচিত মহিলা প্রতিষ্ঠান হল মহারানি চিমনাবাই উদ্যোগালয় বা চিমনাবাই মহিলা শিল্পগৃহ। এটি ১৯১৪ সালে মধ্যবিত্ত, শ্রমজীবী ​​মহিলা এবং বিধবাদের জন্য স্বয়ংসম্পূর্ণতার স্বপ্ন নিয়ে শুরু হয়েছিল। তিনি নারী শিক্ষায় সহায়তাকারী মহিলাদের জন্য অনেক অনুদান দিয়েছেন।

১৯১১ সালে, মহারানী এস. এম. মিত্রের সাথে ভারতীয় জীবনে নারীর অবস্থান নিয়ে সহ-লেখন করেন। সেখানে তিনি মহিলাদের আলোকিত করার জন্য এতগুলি প্রকল্পের ব্যর্থতার কথা তুলে ধরেছিলেন, কারণ হিসেবে তিনি বলেন মহিলারা নিজেরাই এই প্রকল্পগুলির নিয়ন্ত্রণ নিতে স্বাধীন নন।

### "পরদা" বিলুপ্তি

"পরদা" প্রথাটি ভারতে লক্ষণীয়ভাবে চালু ছিল। কিন্তু মহারানি মনে করতেন এটি একটি মন্দ প্রথা যা নারীদের শ্বাসরোধ করে। ১৯১৪ সালে, বরোদার মহারানি নিজেই পরদার সমাপ্তি করে নয়া মন্দিরে একটি সর্বজনীন দরবারে মহারাজের সাথে একই কেদারায় বসেছিলেন।

### বাল্য বিবাহ বন্ধ করা

সরোজিনী নাইডু, শ্রীমতী কমলা, রাজকুমারী অমৃত কৌর সহ সেই সময়ের বিশিষ্ট এবং নেতৃস্থানীয় ভারতীয় মহিলাদের একটি সম্মেলনে বাল্যবিবাহ বাতিলের দাবি জানিয়েছিলেন মহারানি।

বহিঃসংযোগ
---------

চিমনাবাই দ্বিতীয় (বরোদার মহারানী।); সিদ্ধ মোহন মিত্র (২০০৫)। *ভারতীয় জীবনে নারীর অবস্থান*। কসমো পাবলিকেশন্স। আইএসবিএন 978-81-307-0094-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

তথ্যসূত্র
---------

1. ↑  "Past Presidents"। AIWC: All India Women's Conference। ১৯ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৯ মার্চ ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Geraldine Forbes; Geraldine Hancock Forbes (২৮ এপ্রিল ১৯৯৯)। *Women in Modern India*। Cambridge University Press। পৃষ্ঠা 79–। আইএসবিএন 978-0-521-65377-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2 3 4 5  "How Maharani Chimnabai Of Baroda Inspired, Encouraged And Empowered Women Read more at: https://www.shethepeople.tv/home-top-video/maharani-chimnabai-prominent-female-leader-baroda/"। সংগ্রহের তারিখ ৬ মার্চ ২০২২।  `|title=` এ বহিঃসংযোগ দেয়া (সাহায্য)

আরও পড়ুন
---------

* Moore, Lucy (2004) *Maharanis: the lives and times of three generations of Indian princesses*. London: Viking আইএসবিএন ০-৬৭০-৯১২৮৭-৫
**মহারানী পশ্চিম রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল *এমডব্লিউপি*।

অবস্থান
-------

এই স্টেশন থেকে পরবর্তী স্টেশন হল - লম্বুয়া রেলওয়ে স্টেশন এবং পূর্ববর্তী স্টেশন হল চাঁদা হল্ট রেলওয়ে স্টেশন।

পরিকাঠাম
--------

স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
-----------

মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।

রেল পরিষেবা
-----------

এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৪ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।

প্রশাসন ও নিরাপত্তার ব্যবস্থা
-----------------------------

মহারানী পশ্চিম রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2 3  "এমডব্লিউপি/মহারানী পশ্চিম"। সংগ্রহের তারিখ ৩০ জানুয়ারি ২০২১।

বহিঃসংযোগ
---------
***টেম্পো*** হ'ল একটি সাপ্তাহিক চিত্রিত ম্যাগাজিন যা পর্তুগিজ পূর্ব আফ্রিকার মাপুতোতে প্রতিষ্ঠিত হয়েছিল, যা এখন মোজাম্বিকে।  ম্যাগাজিনটি পর্তুগিজ উপনিবেশিক চর্চা ও শাসনের বিরোধী হিসাবে কাজ করেছিল।  এটি মোজাম্বিকের প্রথম রঙিন ম্যাগাজিন ছিল। 

আলোকচিত্র সাংবাদিক-রিকার্ডো র্যাঙ্গেল এবং চারজন মোজাম্বিকীয় সাংবাদিক মিলে প্রতিষ্ঠা করেছিলেন *টেম্পু*।   র্যাঙ্গেল ম্যাগাজিনের প্রধান ফটোগ্রাফার হিসাবে কাজ করেছিলেন। 

১৯৭২ সালে, ম্যাগাজিনটি তার আর্থিক উৎস বাড়ানোর জন্য সরকারকে সহায়তার জন্য অনুরোধ করে।  পর্তুগালের ২৫ এপ্রিল ১৯৭৪ অভ্যুত্থানের পরে ম্যাগাজিনটি আবার ফ্রেমিমো সাংবাদিকরা নিয়ন্ত্রণ করেছিল।  এছাড়া ফ্রেমিলো দ্বারা মুক্ত অঞ্চল পরিদর্শন এবং সামোরা মাচেলের সাক্ষাত্কার নেওয়া এটিই দেশের প্রথম মিডিয়া হয়ে উঠে।

তথ্যসূত্র
---------

1. 1 2 3 4   "Mozambique: Country's Top Photo-Journalist Dies"। *AllAfrica*। ১২ জুন ২০০৯। সংগ্রহের তারিখ ১৪ জুন ২০০৯।
2. 1 2  "Ricardo Rangel"। *Noorderlicht Photofestival 2000*। ১১ জুলাই ২০০৯ তারিখে মূল থেকে আর্কাইভ করা। সংগ্রহের তারিখ ১৫ জুন ২০০৯।
3. 1 2 3  Paul Fauvet; Marcelo Mosse (২০০৩)। *Carlos Cardoso: Telling the Truth in Mozambique*। Juta and Company Ltd। পৃষ্ঠা 32। আইএসবিএন 978-1-919930-31-2। সংগ্রহের তারিখ ২৯ মার্চ ২০২০।
**টেম্পট্রেস** (প্ল্যাসারভিল, ক্যালিফোর্নিয়া, এপ্রিল ১৮, ১৯৭৭) একজন অবসরপ্রাপ্ত মার্কিন পর্নোগ্রাফিক অভিনেত্রী।

জীবনী
-----

টেম্পট্রেস, **নিতা এস হারবাঘের** মঞ্চের নাম, ১৯৭৭ সালের এপ্রিল মাসে ক্যালিফোর্নিয়ার এল ডোরাডো কাউন্টির প্লেসারভিল শহরে জন্মগ্রহণ করেন। যৌবনে তিনি অ্যারিজোনায় চলে আসেন, যেখানে তিনি একটি স্ট্রিপ ক্লাবে কাজ শুরু করেন। ক্যালিফোর্নিয়ায় ফিরে আসার পর, তিনি লস অ্যাঞ্জেলেসে স্থায়ী হন এবং বডি শপ প্রসাধনী কোম্পানিতে কাজ শুরু করেন। 

তিনি ১৯৯৭ সালে ২০ বছর বয়সে পর্ন শিল্পে প্রবেশ করেন। তার প্রথম দৃশ্যের শুটিং করার পর, তিনি উইকেড পিকচার্সের সভাপতি এবং মালিক স্টিভ ওরেনস্টাইনের দৃষ্টি আকর্ষণ করেন, যিনি তাকে একচেটিয়া চুক্তিতে নিয়ে আসেন।

তথ্যসূত্র
---------

1. ↑  "Temptress"। AVN। সংগ্রহের তারিখ 8 de septiembre de 2016।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  "A rough trade"। The Guardian। সংগ্রহের তারিখ 8 de septiembre de 2016।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

বহিঃসংযোগ
---------

* ইন্টারনেট মুভি ডেটাবেজে Temptress (ইংরেজি)
* ইন্টারনেট অ্যাডাল্ট ফিল্ম ডাটাবেজে Temptress
* অ্যাডাল্ট ফিল্ম ডাটাবেজে টেম্পট্রেস (ইংরেজি)
**টেম ইম্পালা** (ইংরেজি: Tame Impala) হলো অস্ট্রেলীয় বহু-বাদ্যযন্ত্রী কেভিন পার্কারের সাইকাইডেলিক সংগীত প্রকল্প। রেকর্ডিং ষ্টুডিওতে, পার্কার প্রকল্পটির সমস্ত সংগীত লেখেন, রেকর্ড করেন, সম্পাদনা করেন এবং উৎপাদন করেন। ভ্রমণ কর্মে টেম ইম্পালায় ছিলেন পার্কার (গিটার, ভোকাল), ডমিনিক সিম্পার (গিটার, সিন্থেসাইজার), জে ওয়াটসন (সিনথেসাইজার, ভোকালস, গিটার), ক্যাম অ্যাভেরি (বাস গিটার, ভোকাল) এবং জুলিয়ান বারবাগালো (ড্রামস, ভোকাল)। দলটি অস্ট্রেলীয় সাইকিডেলিক রক ব্যান্ড **পন্ড** এর সাথে নিবিড় সম্পর্কযুক্ত। মূলত মডুলার রেকর্ডিংয়ের সাথে স্বাক্ষরিত থাকলেও, টেম ইম্পালা এখন মার্কিন ইন্টারসকোপ রেকর্ডস এবং যুক্তরাজ্যের ফিকশন রেকর্ডসের সাথেও স্বাক্ষরিত।

পার্কার মূলত ২০০৭ সালে পার্থে এই প্রকল্পটির পরিকল্পনা করেছিলেন। একক সিরিজ এবং ইপি-র একটি সিরিজের পরে, টেম ইম্পালার প্রথম স্টুডিও অ্যালবাম হিসাবে ইনারস্পিকার প্রকাশ করেছিলেন ২০১০ সালে; এটি অস্ট্রেলিয়ায় স্বর্ণ প্রত্যয়িত এবং সমালোচকদের দ্বারা সমাদৃত হয়। পার্কারের ২০১২ ফলো-আপ, লোনারিজমও প্রশংসিত হয়েছিল, অস্ট্রেলিয়ায় প্ল্যাটিনাম মর্যাদায় পৌঁছেছিল এবং সেরা অল্টারনেটিভ গানের অ্যালবামের জন্য গ্র্যামি অ্যাওয়ার্ডের মনোনয়ন পেয়েছিল। টেম ইম্পালার তৃতীয় অ্যালবাম কারেন্টস জুলাই ২০১৫ এ প্রকাশিত হয় এবং এর পূর্বসূরীদের মতো এটি বছরের সেরা রক অ্যালবাম এবং অ্যালবামের জন্য এআরআইএ পুরস্কার জিতে নেয়। পার্কার কার্রেন্টসের প্রথম ট্র্যাক "লেট ইট হ্যাপেন" এর জন্য ২০১৬ সালে এপিআরএ পুরস্কার পেয়েছিলেন। চতুর্থ ষ্টুডিও অ্যালবাম **দ্য স্লো রা**শ ২০২০-এর ফেব্রুয়ারিতে প্রকাশিত হয়েছিল। ২০২০ এআরআইএ সংগীত পুরস্কারে টেম ইম্পালা পাঁচটি পুরস্কার জিতেছিলেন।

তথ্যসূত্র
---------

1. ↑  "Tame Impala | Biography, Albums, Streaming Links"। *AllMusic* (ইংরেজি ভাষায়)। সংগ্রহের তারিখ ২০২১-০২-২২।
2. 1 2  Ladzinski, Alyssa (২০১৫-০৪-০৫)। "Tame Impala Discuss New Album 'Currents', Release Album Artwork and New Track 'Cause I'm A Man' [LISTEN]"। *Music Times* (ইংরেজি ভাষায়)। সংগ্রহের তারিখ ২০২১-০২-২২।
3. ↑  "Tame Impala"। *GRAMMY.com* (ইংরেজি ভাষায়)। ২০২০-১২-১৫। সংগ্রহের তারিখ ২০২১-০২-২২।
4. ↑  "Courtney Barnett, Tame Impala's Kevin Parker Win Big at APRA Awards"। *Billboard* (ইংরেজি ভাষায়)। সংগ্রহের তারিখ ২০২১-০২-২২।
একজন সাঁওতাল বাদক একটি টুমডাক বাজাচ্ছেন।
**টুমডাক'** হল ভারতের বিহার, পশ্চিমবঙ্গ, ওড়িশা ও পূর্ব ভারতের এবং বাংলাদেশের সাঁওতাল জনগণের একটি দ্বি-মাথাযুক্ত আনদ্ধযন্ত্র।  । টুমডাক নলাকার হয় এবং এটি মাটি দিয়ে তৈরি। ড্রামের দুটি মাথা সাধারণত গোচর্ম আচ্ছাদিত থাকে। ডানদিকেরটি বামদিকের চেয়ে সামান্য ছোট হয়। অনেকগুলি অনুরূপ ভারতীয় ড্রামের মতো, প্রতি মাথার কেন্দ্রস্থলে সুরকরণ লেইয়ের একটি গোল টুকরো থাকে যেটি শব্দকে বাড়িয়ে তোলে। টুমডাক দ্বি-মাথাযুক্ত ভারতীয় ড্রামগুলির বৃহৎ বিভাগে পড়ে, যাদের বিভিন্ন নাম রয়েছে, যেমন: ঢোলক, নাল, মৃদঙ্গ ইত্যাদি।

ব্যবহার
-------

সাঁওতাল সম্প্রদায় সাধারণত ধর্মীয় অনুষ্ঠান এবং সাঁওতালি উৎসবগুলির জন্য তমাহ'র সমাহারে টুমডাক ব্যবহার করে। এই দুই ধরনের বাদ্যযন্ত্রই প্রায় সর্বজনীনভাবে পুরুষেরা বাজায়, নারীরা নয়। যখন নাচের জন্য বাজানো হয়, টুমডাক বাদক ড্রামটিকে তার গলায় দড়ি বা চামড়ার সরু ফালি দিয়ে ঝুলিয়ে রাখে। সুরের প্রকারের ওপর নির্ভর করে বাদক পুরো হাত এবং আঙ্গুল দিয়ে টুমডাক বাজায়। তমাহ' এবং টুমডাকের ছন্দটি সাঁওতাল নৃত্যের জন্য মৌলিক ছন্দেময় / ছন্দবদ্ধ নিদর্শন গঠন করে এবং এটি প্রথাগত সাঁওতালি সংগীতের জন্য প্রয়োজনীয়।

বর্ণনা
------

বাদ্যযন্ত্রটি মাটি দিয়ে তৈরি হয়। ডানদিকের মাথা (ব্যাস প্রায় ২০ সেমি) বামদিকের মাথার (ব্যাস প্রায় ২৯ সেমি) চেয়ে ছোট, এবং শাঙ্কব দেহের কেন্দ্রটি খুব আলতোভাবে কটিযুক্ত (বিপরীত দ্বি-শঙ্কু), যদিও এটি চামড়ার ফিতার কারণে প্রচ্ছন্ন থাকে। 'ভি' আকারে ঘনভাবে জড়িত ফিতা একটি দীর্ঘ, দুই পাশ কাটা শঙ্কুর চেহারা দেয়। উভয় মাথাতেই দ্বিস্তরীয় গরু বা ছাগলের চামড়া থাকে। উপরের চামড়া (মৃধা) নীচের চামড়ার (চক্কি) ওপর আঠা দিয়ে আটকানো থাকে এবং এমন ভাবে কাটা হয় যাতে একটি বহিস্থ বলয়ের আকার আসে। ডানদিকের মাথার উপরের চামড়াটি প্রায় ৩৭ মিমি প্রশস্ত। নীচের চামড়াটিতে গুঁড়ো চুনাপাথর, ছোলার বেসন, আধা সিদ্ধ চাল, এবং কালির লেই (খারেন) লাগানো হয়। এটি তিন থেকে চার দিনের জন্য শুকানো হয় এবং একটি পাথর দিয়ে ঘষে মসৃণ করা হয়। বাম মাথার লেইটি (যার উপরের বলয়টি প্রায় ৪৫ মিমি প্রশস্ত) ঘন থাকে। এইদিকে কালি থাকেনা এবং এটি মসৃণ করাও হয়না। বাদক উভয় মাথায় হাত দিয়ে আঘাত করে বাজান।

আরো দেখুন
---------

* সাঁওতাল
* সাঁওতালি সংগীত
* ভারতের সংগীত

তথ্যসূত্র
---------

1. 1 2  "Tumdak' [tumdā]"। সংগ্রহের তারিখ ২৬ মার্চ ২০২১।
2. ↑  "Status, Development and Future of Santals"। *Sanatan Marndi*। সংগ্রহের তারিখ ২০০৯-০৪-০৬।
**কালা-ই-জাঙ্গি** (দারি/ পশতু: قلعهِ جنگی) আফগানিস্তানের উত্তরাঞ্চলের শহর মাজার-ই-শরীফের নিকটে অবস্থিত, উনিশ শতকে নির্মিত দুর্গ। দুর্গটি ২০০১ সালে তালিবান বিদ্রোহের সূচনাকারী, রক্তাক্ত কালা-ই-জঙ্গির যুদ্ধের জন্য বেশি পরিচিত। এ যুদ্ধে সিআইএ এজেন্ট জনি "মাইক" স্প্যান সহ কমপক্ষে ৪৭০ জন নিহত হয়েছিল। এটি আফগানিস্তানে ২০০১ সালে শুরু হওয়া যুদ্ধের প্রারম্ভিক সময়ে উত্তরাঞ্চলীয় জোটের জেনারেল আবদুল রশিদ দোস্তমের সামরিক সদর ও সেনা গ্যারিসন হিসাবে ব্যবহার করা হয়েছিল।

ইতিহাস
------

কালা-ই-জঙ্গিতে টহলরত মার্কিন সেনা, ২০১৩
দ্বিতীয় ইঙ্গ-আফগান যুদ্ধের পর আফগানরা ব্রিটিশদের সম্ভাব্য আক্রমণের বিরুদ্ধে প্রতিরক্ষার জন্য ১৮৮৯ সালে দুর্গটি তৈরি করেছিল। ১২ বছর ধরে ১৮,০০০ শ্রমিক এটি নির্মাণ করেছিল। ১৯৯৪ থেকে ২০০১ পর্যন্ত বেশিরভাগ সময় দুর্গটি তালিবানদের দখলে ছিল। ১৯৯৭ সালে উত্তরাঞ্চলীয় জোটের আবদুল রশীদ দোস্তুম ২০,০০০ মিলিশিয়া নিয়ে দুর্গটি সংক্ষিপ্ত সময়ের জন্য দখলে রেখেছিলেন।

বর্ণনা
------

*কালা-ই-জঙ্গি* কাঠের গুড়ি, কাদামাটি এবং খড় দিয়ে নির্মাণ করা হয়েছিল। ২০০১ সালের পরিমাপ অনুযায়ী দুর্গটির দৈর্ঘ্য ৫৫০ মিটার(৬০০ গজ) এবং প্রস্থ ছিল ২৭০ মিটার (৩০০ গজ)। দুর্গের প্রতি কোণে ৮০ফুট(২৪ মিটার) উচ্চ এবং ১৫০ ফুট (৪৬ মি) বিস্তৃত বুরুজ আছে। বার্ষিক ৪ ইঞ্চি (১০০ মিমি) বৃষ্টিপাতের কারণে মাটির তৈরী দুর্গটি ক্ষয় হতে রক্ষা পেয়েছে। দুর্গটি মূলত একটি প্রাচীরযুক্ত শহর ছিল, এটির উত্তর এবং দক্ষিণ অংশ সমানভাবে ৮০ ফুট (২৪ মি) প্রাচীর দিয়ে বিভক্ত। দুর্গসীমার ভিতরে সোনার গম্বুজযুক্ত মসজিদ এবং ১৯৮০ সালে সোভিয়েত ইউনিয়নের দখলে থাকার সময় তৈরি করা ('পিঙ্ক হাউজ' নামে পরিচিত) চিকিৎসাকেন্দ্র আছে।

আরো দেখুন
---------

* গজনি দুর্গ

তথ্যসূত্র
---------


উইকিমিডিয়া কমন্সে **কালা-ই-জঙ্গি** সংক্রান্ত মিডিয়া রয়েছে।

1. 1 2 3 4 5  Stanton, Doug (২০১৮)। *12 Strong (previously published as "Horse Soldiers"*। Pocket Books। আইএসবিএন 978-1-5011-7995-2।

প্রবেশদ্বার: আফগানিস্তান
এই নিবন্ধটি সিলেট পুরাতন কেন্দ্রীয় কারাগার সম্পর্কে। সিলেট নতুন কেন্দ্রীয় কারাগারের জন্য সিলেট কেন্দ্রীয় কারাগার দেখুন।

**সিলেট কেন্দ্রীয় কারাগার-২** (সিলেট পুরাতন কেন্দ্রীয় কারাগার নামেও পরিচিত) হলো বাংলাদেশের সিলেট বিভাগের একটি পুরাতন কারাগার। এটি সিলেট শহরের ধোপাদিঘীর পাড়ে অবস্থিত। জনশ্রুতি আছে, সিলেট কারাগার একসময় ভারতের আসামের কেন্দ্রীয় কারাগারগুলোর একটি হিসেবে পরিচিত ছিল। স্বরাষ্ট্র মন্ত্রণালয়ের সুরক্ষা সেবা বিভাগের নির্দেশনা অনুসারে নতুন কারাগার তৈরির পর এটিকে 'সিলেট কেন্দ্রীয় কারাগার-২' নামে ব্যবহার করা হচ্ছে।

ইতিহাস
------

আসামের কালেক্টর জন উইলিশ ১৭৮৯ সালে সিলেট জেলা কারাগার প্রতিষ্ঠা করেন। পরবর্তীতে, ৩ মার্চ ১৯৯৭ এ বাংলাদেশ সরকার এটিকে কেন্দ্রীয় কারাগার হিসেবে উন্নীত করেন।  ১৯৬৬ সালে ৬ দফা আন্দোলনের সময় শেখ মুজিবুর রহমান গ্রেপ্তার হয়ে এই কারাগারে ৫দিন বন্দি ছিলেন। কারাগারের কক্ষটিকে বঙ্গবন্ধু মিউজিয়াম নামকরণ করা হয়েছে। ১৯৩৭ সালে এখানে করিমুন্নেসা নামক প্রথম এক মহিলা কারাবন্দির ফাসি দেওয়া হয়। এছাড়াও, এখানে দেশের একমাত্র মহিলা কারাবন্দির ফাঁসির মঞ্চ অবস্থিত। উল্লেখ্য, এই কারাগারে মোট সাতজনের ফাঁসি কার্যকর করা হয়।

অবকাঠামো ও ধারণক্ষমতা
---------------------

সিলেট পুরাতন কেন্দ্রীয় কারাগার ২৪.৭৬ একর ভূমির ওপর প্রতিষ্ঠিত। এর কারাবন্দি ধারণক্ষমতা ছিল ১২১০ জন, তবে এতে দ্বিগুণেরও বেশি সংখ্যক কারাবন্দি অবস্থান করতো। ২০১৮ সালে নির্মিত সিলেট কেন্দ্রীয় কারাগারে বেশিরভাগ কারাবন্দিদের স্থানান্তর করা হয়েছে। বর্তমানে, এখানে ২৭ জন সাজাপ্রাপ্ত কারাবন্দি আটক আছে এবং এটির নিরাপত্তা ও রক্ষণাবেক্ষণের জন্য ৪৭ জন কর্মচারী নিয়োজিত আছেন। এখানে রয়েছে কারাবন্দিদের জন্য কারা প্রাথমিক বিদ্যালয়।

আরও দেখুন
---------

* সিলেট কেন্দ্রীয় কারাগার
* চট্টগ্রাম কেন্দ্রীয় কারাগার

তথ্যসূত্র
---------

1. 1 2 3 4 5  "এক নজরে সিলেট কেন্দ্রীয় কারাগার"। *prison.sylhet.gov.bd*। সংগ্রহের তারিখ ২৯ সেপ্টেম্বর ২০২২।
2. ↑  "সিলেটে নতুন ঠিকানায় যাচ্ছেন 'বন্দিরা'"। বাংলা নিউজ ২৪। সংগ্রহের তারিখ ২৯ সেপ্টেম্বর ২০২২।
3. ↑  "Documentary on Sylhet Central Jail"। বাংলাদেশ জেল। সংগ্রহের তারিখ ২৯ সেপ্টেম্বর ২০২২।
4. 1 2  "সিলেট কেন্দ্রীয় কারাগারের ভেতরে যমুনা টেলিভিশন"। যমুনা টেলিভিশন। সংগ্রহের তারিখ ২৯ সেপ্টেম্বর ২০২২।
5. ↑  "সিলেটের নতুন কারাগারে প্রথম ফাঁসি কার্যকর"। বাংলা ট্রিবিউন। সংগ্রহের তারিখ ২৯ সেপ্টেম্বর ২০২২। [*স্থায়ীভাবে অকার্যকর সংযোগ*]
6. ↑  "সিলেটে নতুন কারাগারে ২৩০০ বন্দি স্থানান্তর"। দৈনিক মানবজমিন। সংগ্রহের তারিখ ২৯ সেপ্টেম্বর ২০২২।
**নদীর ডলফিন** সম্পূর্ণরূপে জলজ স্তন্যপায়ী প্রাণীদের একটি পলিফাইলেটিক গ্রুপ যা একচেটিয়াভাবে মিঠা পানি বা লোনা পানিতে বাস করে। তারা ডলফিনের একটি অনানুষ্ঠানিক গোষ্ঠী, যেটি নিজেই ইনফ্রাঅর্ডার সিটাসিয়া এর মধ্যে একটি প্যারাফাইলেটিক গ্রুপ। বর্তমান নদীর ডলফিনগুলিকে দুটি অতিপরিবারে স্থাপন করা হয়, **প্লাটানিস্টোডিয়া** এবং **ইনিওডিয়া**। তারা প্লাটানিস্টিডে (দক্ষিণ এশীয় ডলফিন), সম্প্রতি বিলুপ্ত লিপোটিডি (ইয়াংজি নদীর ডলফিন), ইনিডি (আমাজনীয় ডলফিন) এবং পন্টোপোরিডি পরিবার নিয়ে গঠিত। নদীর ডলফিনের পাঁচটি বিদ্যমান প্রজাতি রয়েছে। নদীর ডলফিন, অন্যান্য সিটাসিয়ানদের সাথে, যুগ্ম ক্ষুরযুক্ত চতুষ্পদ ক্লেডের অন্তর্গত, যার মধ্যে সমান যুগ্ম ক্ষুরযুক্ত চতুষ্পদ এবং তাদের নিকটতম জীবিত আত্মীয় হিপোপটামাস, যেখান থেকে তারা প্রায় ৪০ মিলিয়ন বছর আগে বিচ্ছিন্ন হয়েছিল। নির্দিষ্ট ধরনের ডলফিন গোলাপী হতে পারে। 

নদীর ডলফিনগুলি অন্যান্য ডলফিনের তুলনায় তুলনামূলকভাবে ছোট, উষ্ণ, অগভীর জল এবং শক্তিশালী নদীর স্রোতে বেঁচে থাকার জন্য বিবর্তিত হয়েছে। এগুলি আকারে ৫-ফুট (১.৫ মি) দীর্ঘ দক্ষিণ এশিয়ার নদীর ডলফিন থেকে ৮-ফুট (২.৪ মি) এবং ২২০-পাউন্ড (১০০ কেজি) আমাজন নদীর ডলফিন। বেশ কয়েকটি প্রজাতি যৌন দ্বিরূপতা প্রদর্শন করে, যাতে পুরুষরা মহিলাদের চেয়ে বড় হয়। তাদের সুবিন্যস্ত দেহ এবং দুটি অঙ্গ রয়েছে যা ফ্লিপারে পরিবর্তিত হয়। নদীর ডলফিনরা তাদের শঙ্কু আকৃতির দাঁত এবং লম্বা ঠোঁট ব্যবহার করে ঘোলা জলে দ্রুত গতিশীল শিকার ধরতে পারে। তাদের ভাল-উন্নত শ্রবণশক্তি রয়েছে যা বায়ু এবং জল উভয়ের জন্য অভিযোজিত; তারা যে জলে সাঁতার কাটে তা সাধারণত খুব কর্দমাক্ত হয় বলে তারা সত্যিই দৃষ্টিশক্তির উপর নির্ভর করে না। পরিবর্তে, শিকার এবং নেভিগেট করার সময় তারা ইকোলোকেশনের উপর নির্ভর করে। এই প্রজাতিগুলি উষ্ণ, অগভীর জলে বসবাসের জন্য ভালভাবে খাপ খাইয়ে নেয় এবং অন্যান্য সিটাসিয়ানদের মতন, সামান্য বা কোন ব্লাবার নেই।

নদীর ডলফিন খুব ব্যাপকভাবে বিতরিত হয় না; তারা কিছু নির্দিষ্ট নদী বা ব-দ্বীপের মধ্যে সীমাবদ্ধ। এটি তাদের বাসস্থান ধ্বংসের জন্য অত্যন্ত ঝুঁকিপূর্ণ করে তোলে। নদীর ডলফিনরা মূলত মাছ খায়। পুরুষ নদীর ডলফিন সাধারণত প্রতি বছর একাধিক স্ত্রীর সাথে সঙ্গম করে, তবে মহিলারা প্রতি দুই থেকে তিন বছর পরপর সঙ্গম করে। বাছুর সাধারণত বসন্ত এবং গ্রীষ্মের মাসগুলিতে জন্মে এবং তাদের লালন-পালনের সমস্ত দায়িত্ব স্ত্রীরাই বহন করে। নদীর ডলফিন বিভিন্ন ধরনের কণ্ঠস্বর তৈরি করে, সাধারণত ক্লিক এবং শিসের আকারে।

নদীর ডলফিন কদাচিৎ বন্দী অবস্থায় রাখা হয়; প্রজনন সাফল্য খুবই বাজে এবং প্রাণীগুলি প্রায়শই ধরার কয়েক মাসের মধ্যে মারা যায়। ২০১৫-এর হিসাব অনুযায়ী[হালনাগাদ], বন্দিদশায় মাত্র চারটি নদী ডলফিন ছিল।

শ্রেণীবিন্যাস ও বিবর্তন
-----------------------

তথ্যসূত্র
---------

1. ↑  "Amazon River Dolphin (Pink Dolphins) | Species | WWF"। *World Wildlife Fund* (ইংরেজি ভাষায়)। সংগ্রহের তারিখ ২০২১-০৪-২১।

আরও পড়া
--------

* Reeves, Randall R. et al. (2002). *National Audubon Society Guide to Marine Mammals of the World*. Alfred A. Knopf. 527 pp.
**সিলেট গ্যাস ফিল্ডস লিমিটেড** হচ্ছে বাংলাদেশ সরকারের নিয়ন্ত্রণাধীন একটি গ্যাস কোম্পানি। এটি পেট্রোবাংলার অধীনে রয়েছে এবং এর সদরদপ্তর সিলেট জেলার, হরিপুরে অবস্থিত।

ইতিহাস
------

সিলেট গ্যাস ফিল্ডস লিমিটেডের ইতিহাস ১৯৫৫ সালে পাকিস্তান পেট্রোলিয়াম কর্তৃক সিলেট জেলার হরিপুরে গ্যাস ক্ষেত্র অবিস্কারের সাথে শুরু হয়। ১৯৬০ সালে সিলেট গ্যাস ক্ষেত্র ছাতক সিমেন্ট কারখানার গ্যাস সরবরাহের জন্য উৎপাদন শুরু করে। ৮ মে ১৯৮২ সালে কোম্পানি আইন ১৯১৩-এর আওতায় "সিলেট গ্যাস ফিল্ডস লিমিটেড" কোম্পানি হিসেবে নিবন্ধিত হয় ও যাত্রা শুরু করে। ১৯৮৬ সালের ২৩ ডিসেম্বর, কোম্পানিটি হরিপুরের ৭ নং কূপে বাংলাদেশের প্রথম তেল ক্ষেত্রটি আবিষ্কার করে। কোম্পানিটি সিলেট বিভাগের ৫ টি গ্যাসক্ষেত্রের জন্য দায়িত্বপ্রাপ্ত। ১ আগস্ট ২০০৯ সালে, কোম্পানিটি একটি কনডেনসেট প্লান্ট চালু করে।

কোম্পানিটি আগস্ট ২০১৭ সালে এর কনডেনসেট প্ল্যান্টটি আরও বিকাশের জন্য ইন্দোনেশিয়ার পিটি ইস্তানা করং লাউট এবং এনার্জিপ্যাক পাওয়ার জেনারেশন লিমিটেডের সাথে একটি চুক্তি স্বাক্ষর করে।

১১ এপ্রিল ২০১৯ সালে, কোম্পানির ব্যবস্থাপনা পরিচালক মোঃ লুৎফর রহমান সিলেটে তার সরকারী বাসভবনে আত্মহত্যা করেন।

তথ্যসূত্র
---------

1. ↑  "সিলেট গ্যাস ফিল্ডস লিমিটেড-এর পথ-পরিক্রমার ৩৫তম বর্ষে পদার্পনে কোম্পানি পরিচালনা পর্ষদের শুভকামনা"। *mpemr.gov.bd*। ১৬ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০২০।
2. ↑  "সিলেট গ্যাস ফিল্ডস লিমিটেড"। *sgfl* (ইংরেজি ভাষায়)। সংগ্রহের তারিখ ২৭ জুন ২০১৯।
3. ↑  "সিলেট গ্যাস ফিল্ডের এমডির ঝুলন্ত লাশ"। *যুগান্তর*। ১১ এপ্রিল ২০১৯। সংগ্রহের তারিখ ১৬ ফেব্রুয়ারি ২০২০।
**খন্দকার রকিবুল ইসলাম** (জন্ম ১ জানুয়ারি ১৯৫৬; **রাকিব** নামে বেশি পরিচিত) হলেন একজন বাংলাদেশী সাবেক ফুটবলার। তিনি লেফট-ব্যাক হিসেবে খেলতেন।

ক্লাব জীবন
----------

১৯৭৩ সালে ঢাকা লিগে মোহামেডানের হয়ে অভিষেক ঘটে খন্দকার রকিবুল ইসলাম ওরফে রাকিবের। তিনি মোহামেডান দলের একজন গুরুত্বপূর্ণ সদস্য ছিলেন। দলটি ১৯৭৬ ও ১৯৭৬ সালে লীগ জিতেছিল। ১৯৭৭ সালে ২২ বছর বয়সে আগা খান গোল্ড কাপে সময় তাকে ঐ ক্লাবের অধিনায়ক করা হয়। ১৯৭৮ সালে রাকিব চিরপ্রতিদ্বন্দ্বী আবাহনী ক্রীড়া চক্রে যোগ দেন। আবাহনীতে থাকাকালীন তার দল লিগ শিরোপা জিততে ব্যর্থ হলেও ১৯৭৯ সালের আগা খান গোল্ডকাপে রাকিবের পারফরম্যান্স ছিল উল্লেখযোগ্য। ১৯৮১ সালে, তিনি ডিফেন্ডিং লীগ চ্যাম্পিয়ন দল বিজেএমসিতে যোগ দেন, তবে ১৯৮৩ সালে বিজেএমসির অবনমন হলে তিনি দলটিতে বেশি সময় থাকেন নি ও রহমতগঞ্জ এমএফএসে চলে আসেন। অবশ্য তিনি ১৯৯০ সালে বিজেএমসির হয়ে খেলে অবসর গ্রহণ করেন।

অবসরের পর
---------

অবসর নেওয়ার পর, রকিবুল ইসলাম বাংলাদেশ ফুটবল ফেডারেশনের হয়ে কাজ করেছেন। ২০২১ সালে, তিনি বাফুফে এলিট ফুটবল একাডেমির একটি প্রতিভা অন্বেষণ কর্মসূচি কাজ করেন।

পুরস্কার
--------

২০১৬ সালে, খন্দকার রকিবুল ইসলাম বাংলাদেশী ফুটবলে তার দশকব্যাপী অবদানের জন্য জাতীয় ক্রীড়া পুরস্কার পান।

অনার্স
------

**মোহামেডান এসসি**

* ঢাকা লিগ = ১৯৭৫, ১৯৭৬

### পুরষ্কার এবং প্রশংসা

* ২০১৬ - জাতীয় ক্রীড়া পুরস্কার।

তথ্যসূত্র
---------

1. 1 2  "ভূবনমোহিনী হাসির অধিকারী একজন মানুষের গল্প"। *ঢাকা টাইমস*।
2. ↑  "মাগুরার মাঠে অনেক খেলেছি-রকিব"। *মাগুরা প্রতিদিন*। ২ জুন ২০২১। সংগ্রহের তারিখ ১১ মে ২০২৩।
3. ↑  "কারো মুখে হাসি কারো চোখে কান্না খুদে ফুটবলার বাছাই চলছে"। *দৈনিক ইত্তেফাক*। ফেব্রুয়ারি ২৪, ২০২১।
4. ↑  "জাতীয় ক্রীড়া পুরস্কার পেলেন ৮৫ জন"। *দৈনিক যুগান্তর*। সংগ্রহের তারিখ ১১ মে ২০২৩।
**মাহ লাকা বাঈ** (৭ এপ্রিল ১৭৬৮ - ১৮২৪) ছিলেন ১৮ শতাব্দীর একজন ভারতীয় উর্দু কবি, কোর্টিসান এবং মানবহিতৈষী। তার বসবাস ছিল হায়াদারাবাদে। ১৮২৪ সালে তার মৃত্যুর পর প্রথম মহিলা কবি হিসেবে তার কবিতা সমগ্র নিয়ে 'দিওয়ান' প্রকাশিত হয়। তিনি এমন একটি সময়ে কবিতা লিখেছেন যখন দক্ষিণী নামে উর্দুর একটি সংস্করণ পারস্যের উর্দুর সাথে মিশে যেতে থাকে। তার কবিতায়ও এমন ছাপ পাওয়া যায়। তিনি হাদারাবাদের নিজামের কোর্টে উচ্চ পদস্থ কোর্টিসান হিসেবেও নিয়োগপ্রাপ্ত ছিলেন। ২০১০ সালে যুক্তরাষ্ট্রের সরকারের অনুদানকৃত অর্থের মাধ্যমে হায়দারাবাদে তার সমাধী পূনঃনির্মাণ করা হয়।

জীবনী
-----

মাহ লাকা বাঈ ১৭৬৮ সালের ৭ এপ্রিল মহারাষ্ট্রে জন্মগ্রহণ করেন।:১২০ তার মাতা রাজ কুনওয়ার কোর্টিসান ছিলেন যিনি রাজপুতান থেকে স্থানান্তরিত হয়েছিলেন। তার পিতা বাহাদুর খান মুঘল সম্রাট মুহাম্মদ শাহ’র সেনাবাহিনীতে কাজ করতেন। বাহাদুর দিল্লী থেকে হায়দারাবাদে স্থানান্তরিত হন যেখানে তিনি রাজ কুনুয়াকে বিয়ে করেন।:১০৭ মাহ লাকা বাঈ তার খালার কাছে বেড়ে উঠেন। তার খালা মেহেতাব মা ছিলেন নিজামের প্রধানমন্ত্রী নওয়াব রুকনোদৌলার নিয়মিত কোর্টিসান।

তথ্যসূত্র
---------

1. ↑  "MNC to help restore Chanda tomb charm"। *The Times of India*। ২০ আগস্ট ২০১০। ১৫ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৪ এপ্রিল ২০১৩।
2. ↑  Tharu, Susie J; Lalita, ke (১৯৯১)। *Women Writing in India*। New York: The Feminist Press। আইএসবিএন 978-1-55861-027-9।
3. ↑  Shahid, Sajjad (৩০ ডিসেম্বর ২০১২)। "The elite performer"। *The Times of India*। ১৬ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৪ এপ্রিল ২০১৩।
4. ↑  Latif, Bilkees (২০১০)। *Forgotten*। India: Penguin Books। আইএসবিএন 978-0-14-306454-1। ২০ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৩।
5. ↑  "Latif's Forgotten salutes women"। *Hindustan Times*। ৮ মার্চ ২০১১। ৮ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০১৩।
*Ambtenaar* (government official), by Louis Dusée
**পদস্থ কর্মকর্তা** বা **পদস্থ কর্মচারী** (ইংরেজিতে Official *অফিশাল্‌*) হলেন কিছু ব্যক্তি, যারা সরকার বা কোন একটি প্রতিষ্ঠানের একটি দপ্তরে (কার্য সম্পাদন বা হুকুম পালনের একটি পরিশ্রমী স্থান) নির্দিষ্ট সময় অবস্থান করেন এবং কর্তৃপক্ষের (তাদের নিজস্ব বা তাদের উচ্চতর এবং / অথবা নিয়োগদাতার যা, সরকারি বা আইনত বেসরকারী হয়) মহড়ায় অংশগ্রহণ করেন।

সরকারি অফিসিয়াল বা কার্যনির্বাহক হলেন এমন একজন ব্যক্তি যিনি সরকার বা জন প্রশাসনের সাথে জরিত। অফিসিয়াল হতে পারে নির্বাচিত, নিযুক্তকৃত, নিয়োগকৃত, মনোনীত বা চাকুরীজীবী। আমলা বা বেসামরিক কর্মচারী হলো আমলাতন্ত্রের সদস্য। নির্বাচিত অফিসিয়াল হলো সেই ব্যক্তি যে নির্বাচনে প্রতিদ্বন্দ্বীতার মাধ্যমে জয়লাভ করে আসে। এছাড়াও অফিসিয়াল হতে পারে প্রাক্তন অফিসিয়াল থেকে পুননিযুক্তকৃত। কিছু অফিসিয়াল পদ উত্তারাধিকার সূত্রে পাওয়া যেতে পারে। একজন ব্যক্তি যিনি বর্তমানে একটি দপ্তরে অবস্থান করছেন, তাকে একজন শাসক হিসাবে অবহিত করা হয়।

আরও দেখুন
---------

* অফিসার
* আমলা
* বেসামরিক কর্মচারী
* সচিব
* উপজেলা নির্বাহী অফিসার

তথ্যসূত্র
---------

1. ↑  "Elected Versus Appointed Policymakers" (ইংরেজি ভাষায়)। National Bureau of Economic Research। সংগ্রহের তারিখ ১০ জুন ২০১৬।

বহিঃসংযোগ
---------


উইকিঅভিধানে ***পদস্থ কর্মকর্তা*** শব্দটি খুঁজুন।
গান্ধী আশ্রম ট্রাস্ট নিবন্ধের সাথে বিভ্রান্ত হবেন না।

১৯৩৪ সালে জামালপুর মহকুমা কংগ্রেসের সম্পাদক নাসির উদ্দিন সরকার (অধুনা বাংলাদেশে) মেলান্দহ উপজেলায় গড়ে তোলেন **গান্ধী আশ্রম**টি। মেলান্দহ উপজেলা সদর থেকে প্রায় ১৫ কিলোমিটার দূরে ঝিনাই নদীর তীরে ঝাউগড়া ইউনিয়নের কাপাসহাটিয়া গ্রামে আশ্রমটি অবস্থিত। গান্ধীভক্ত কমরেড নাসির উদ্দিন সরকার এ আশ্রমে গ্রামের মানুষকে স্বদেশি চেতনায় উজ্জীবিত করে চরকায় সুতা তৈরি, হস্তশিল্প প্রশিক্ষণ, লেখাপড়া ও শরীরচর্চা কার্যক্রম চালাতেন। এই আশ্রমটি তখন পরিণত হয়েছিল বাংলার মুক্তিকামী মানুষের অন্যতম মিলনমেলায়।

ইতিহাস
------

১৯৩৪ সালে আশ্রমটি প্রতিষ্ঠার পর বিভিন্ন সময়ে এ আশ্রমে এসেছিলেন শেরেবাংলা এ কে ফজলুল হক, মজলুম জননেতা মওলানা আবদুল হামিদ খান ভাসানী, কমরেড মণি সিংহ, বারীন দত্ত, প্রফেসর শান্তিময় রায়, কমরেড আশুতোষ দত্ত, কমরেড রবি নিয়োগী, নগেন মোদক, বিধূভূষণ সেন, সুরেন্দ্র মোহন ঘোষ, মনোরঞ্জন ধর, নরেন নিয়োগী, রণেশ দাশগুপ্ত, সত্যেন সেন, ইসমাইল হোসেন সিরাজী, *কৃষক নেতা হাতেম আলী খান*, আবদুস সাত্তার, *হেমন্ত ভট্টাচার্য*, মন্মথনাথ দে, খন্দকার আবদুল বাকীসহ অনেক বিশিষ্টজন। তাঁরা বিভিন্ন রাজনৈতিক বৈঠকেও মিলিত হয়েছিলেন এখানে। পাকিস্তানি শাসক চক্রের ইন্ধনে মুসলীম লীগ সমর্থকরা ১৯৪৮ সালে আশ্রমটিতে দফায় দফায় হামলা চালিয়ে আশ্রমের বহ স্থাপনা গুড়িয়ে দেয়, টিকে থাকে শুধু অফিস ঘরটি। তাদের হামলায় বুকের পাঁজর ভেঙে গুরুতর আহত হন নাসির উদ্দিন সরকার। পরবর্তীতে এই অঞ্চলের জনগোষ্ঠীর উদ্যোগে ২০০৭ সালে ০২ অক্টোবর মহাত্মা গান্ধীর জন্মদিন উপলক্ষে আন্তর্জাতিক অহিংস দিবস উদযাপনের মধ্য দিয়ে পুনরায় শুরু হয় মানব কল্যাণের গান্ধী আশ্রমের নানা কার্যক্রম।

মুক্তিসংগ্রাম জাদুঘর
--------------------

এলাকাবাসীর উদ্যোগে ইতিহাস ঐতিহ্য ধারণকল্পে আশ্রমে গড়েে উঠেছে একটি মুক্তিসংগ্রাম জাদুঘর। আশ্রমে সেবামূলক বেশকিছু কর্মকাণ্ড পরিচালিত হয়। প্রতিদিন বহুদর্শনাথী আশ্রমটি দেখার জন্য এখানে আসেন।

তথ্যসূত্র
---------

1. ↑  ইতিহাস (২০১৫-০২-১০)। "ইতিহাসের প্রাণকেন্দ্র জামালপুরের গান্ধী আশ্রম"। *এনটিভি*। ২০১৭-০১-২৩ তারিখে মূল থেকে আর্কাইভ করা। সংগ্রহের তারিখ ২০২০-০৫-২০।
ভারতের মহীশুরের পথচারীরা রাস্তা পার হবার জন্য অপেক্ষা করছে 
সিঙ্গাপুরের রাস্তায় পথচারী সতর্কতা সাইন
**পথচারী** হলেন এমন ব্যক্তি যাঁরা পায়ে হেঁটে বেড়ান, হাঁটছেন বা দৌড়াচ্ছেন । আধুনিক যুগে এই শব্দটি সাধারণত কাউকে রাস্তা বা ফুটপাতে হাঁটতে বোঝায় তবে ঐতিহাসিকভাবে এটি ছিল না।

পথচারী শব্দটি এসেছে 'পেড' (*ped)-* মানে 'পা' এবং ইয়ান *(ian)* - মানে 'স্বভাবগত' শব্দ দু'টি থেকে।  এই শব্দটি লাতিন শব্দ *প্যাডিস্টার (pedester)* মানে 'পায়ে যাচ্ছি' থেকে উদ্ভূত এবং ১৮ শতকের প্রথমদিকে ইংরেজি ভাষায় শব্দটি ব্যবহৃত হয়েছিল।  এটি আজও ব্যবহার করা যেতে পারে, বিশেষণ হিসাবে সরল বা নিস্তেজ অর্থে।  তবে, এই নিবন্ধে এটির বিশেষ্য রূপ এবং যারা পদচারনা করে তাদেরকে বোঝানো হয়েছে।

ক্যালিফোর্নিয়ায় পথচারীর সংজ্ঞা আরো বিস্তৃত করা হয়েছে, যে কোনও ব্যক্তি চালিত যানবাহনে যা বাইসাইকেল নয় অথবা সেইসাথে শারীরিক অক্ষমতার কারণে স্ব-চালিত হুইলচেয়ার পরিচালনা করে এমন লোকও পথচারী হিসাবে অন্তর্ভুক্ত।  কিছু সম্প্রদায়ের মধ্যে যারা ছোট চাকা যেমন রোলার স্কেট, স্কেটবোর্ড এবং স্কুটার পাশাপাশি হুইলচেয়ার ব্যবহারকারীরাও  পথচারী হিসাবে অন্তর্ভুক্ত রয়েছে।

ইতিহাস
------

হাঁটা সবসময়ই মানুষের চলনশক্তির প্রাথমিক মাধ্যম হয়ে দাঁড়িয়েছে। প্রায় ৬০,০০০ বছর আগে আফ্রিকা থেকে প্রথম মানুষ স্থানান্তরিত হয়েছিল।  তারা অস্ট্রেলিয়া পৌঁছানোর জন্য ভারতের উপকূল ধরে হেঁটেছিল। তারা এশিয়া পেরিয়ে আমেরিকা এবং মধ্য এশিয়া থেকে ইউরোপে পৌঁছেছিল।

স্বাস্থ্য সুবিধা এবং পরিবেশ
---------------------------

নিয়মিত হাঁটা মানুষের স্বাস্থ্য এবং প্রাকৃতিক পরিবেশ উভয়ের জন্যই গুরুত্বপূর্ণ। ঘন ঘন ব্যায়াম যেমন হাঁটা স্থুলতা এবং এ সম্পর্কিত সমস্যার সম্ভাবনা হ্রাস করে। বিপরীতে, সংক্ষিপ্ত ভ্রমণের জন্য গাড়ি ব্যবহার করা স্থূলতা এবং যানবাহনের নির্গমন উভয়ের দ্বারা জলবায়ু পরিবর্তনের ক্ষেত্রে অবদান রাখে: অভ্যন্তরীণ দহন ইঞ্জিনগুলি তাদের প্রথম মিনিটের অপারেশনের সময় আরও অদক্ষ এবং অত্যন্ত দূষণকারী হয় (ইঞ্জিন কোল্ড স্টার্ট)। গণপরিবহন সাধারণত হাঁটতে উৎসাহ দেয়, কারণ এটি বেশিরভাগ ক্ষেত্রেই একজনকে সরাসরি নিজের গন্তব্যে নিয়ে যায় না।

আরও দেখুন
---------

শিবুয়া ক্রসিং, টোকিও, জাপান (ভিডিও)
* ফুটপাথ
* জুনিয়র নিরাপত্তা টহল
* ট্র্যাফিক শান্তকরন
* চলন ক্ষমতা
* চলাফেরা

তথ্যসূত্র
---------

1. ↑  Dunmore, Charles; Fleischer, Rita (২০০৮)। *Studies in Etymology (Second ed.).*। Focus। আইএসবিএন 9781585100125।
2. ↑  "Definition of PEDESTRIAN"। *www.merriam-webster.com* (ইংরেজি ভাষায়)। ১৭ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২০১৭-০৭-২৭।
3. ↑  "Online Etymology Dictionary"। *www.etymonline.com* (ইংরেজি ভাষায়)। ২ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ২০১৭-০৭-২৭।
4. ↑  "V C Section 467 Pedestrian"। *California Department of Motor Vehicles*। ৩ নভেম্বর ২০১০ তারিখে মূল থেকে আর্কাইভ করা।
5. ↑  New York State Vehicle and Traffic Law, Section 130
6. ↑  Dr. Spencer Wells (২০০৫)। "Genographic Project"। ২৫ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৪।

বহিঃসংযোগ
---------

* স্কুলের নাম পথচারী - মুহম্মদ জাফর ইকবাল
**টুইংকল টুইংকল লিটল স্টার** শিশু শ্রেণিতে পঠিত সবচেয়ে জনপ্রিয় ছড়া। ইংলেন্ডের *জেন টেইলর* **লিটল স্টার** শিরোনামে ছড়াটি লিখেন। ১৮০৬ সালে নার্সারীর শিশুদের জন্য জেন টেইলর ও তার বোন আনা প্রথম ছড়াটি প্রকাশ করেন। ১৭৬১ সালে ফ্রান্সে *আ! ভোয়াস দিরাই-জি মামান* নামে ছড়াটির মেলডি তৈরি করা হয়। ইংরেজিতে প্রকাশের পর থেকে এটি ব্যাপক জনপ্রিয়তা অর্জন করে।

ছড়াটি মোট বিশ লাইনের ৫টি পংক্তিতে বিভক্ত। এর প্রথম চার লাইন সবচেয়ে বেশি জনপ্রিয়।

লিরিকস সমূহ
-----------



টুইংকল টুইংকল লিটল স্টার

---

*এই ফাইলটি শুনতে অসুবিধা হচ্ছে? মিডিয়া সাহায্য দেখুন।*


আ! ভোয়াস দিরাই-জি মামান টোন

---

*এই ফাইলটি শুনতে অসুবিধা হচ্ছে? মিডিয়া সাহায্য দেখুন।*

  

  টুইংকল, টুইংকল, লিটল স্টার,  

  হাউ আই ওয়ানডার হুয়াট ইউ আর।  

  আপ অ্যাবাব দ্য ওয়ার্ল্ড সো হাই,  

  লাইক অ্য ডায়মন্ড ইন দ্য স্কাই।  

  

  হয়েন দ্য ব্ল্যাজিং সান ইজ গন,  

  হয়েন হি নাথিং সাইনস আপন,  

  দ্যান ইউ শ্যু ইউর লিটল লাইট,  

  টুইংকল, টুইংকল, অল দ্য নাইট।  

  

  দেন দ্য ট্রাভেলার ইন দ্য ডার্ক,  

  থ্যাংক্সস ইউ ফর ইউর টিনি স্পার্ক,  

  হি কোড নট সি হুইস ওয়ে টু গো,  

  ইফ ইউ ডিড নট টুইংকেল সো।  

  

  ইন দ্য ডার্ক ব্লো স্কাই ইউ কিপ,  

  এন্ড ওফেন থ্রো মাই সারটেইন পিপ,  

  ফর ইউ নেভার সাট ইউর আই,  

  'টিল দ্য সান ইজ ইন দ্য স্কাই।  

  

  এজ ইউর ব্রাইট এন্ড টিনি স্পার্ক,  

  লাইটস দ্য ট্রাভেলার ইন দ্য ডার্ক।  

  দ্যু আই ন্যোও নট হুয়াট ইউ আর,  

  টুইংকল, টুইংকল, লিটল স্টার।  

  

  টুইংকল, টুইংকল, লিটল স্টার।  

  হাউ আই ওয়ানডার হুয়াট ইউ আর।  

  আপ অ্যাবাব দ্য ওয়ার্ল্ড সো হাই,  

  লাইক অ্য ডায়মন্ড ইন দ্য স্কাই।  

  

  টুইংকল, টুইংকল, লিটল স্টার।  

  হাউ আই ওয়ানডার হুয়াট ইউ আর।  

  হাউ আই ওয়ানডার হুয়াট ইউ আর।

অন্যান্য লিখিত সংস্করণ
----------------------

অতিরিক্ত বিকল্প সংস্করণও রয়েছে যেমন ১৮৯৬ সাল থেকে মিলড্রেড জে. হিল কর্তৃক "সং স্টোরিস ফর দ্যা কিন্ডারগার্টেন"।

  

  টুইংকল, টুইংকল, লিটল স্টার,  

  হাউ উই ওয়ানডার হুয়াট ইউ আর।  

  আপ অ্যাবাব দ্য ওয়ার্ল্ড সো হাই,  

  লাইক অ্য ডায়মন্ড ইন দ্য স্কাই।  

  

  হয়েন দ্য গ্লোরিয়াস সান হেজ সেট,  

  এন্ড দ্য গ্রাস উইথ ডিউ ইজ ওয়েট,  

  দেন ইউ শো ইওর লিটল লাইট,  

  টুইংকল, টুইংকল, অল দ্য নাইট।  

  

  হয়েন দ্য গোল্ডেন সান ডোথ রাইজ,  

  ফিলস উইথ সাইনিং লাইট দ্য স্কাইস,  

  দেন ইউ ফেড অ্যাওয়ে ফ্রম সাইট,  

  সাইন নো মোর ‘টিল কামস দ্য নাইট।

তথ্যসূত্র
---------

1. ↑  M. Cryer, *Love Me Tender: The Stories Behind the World's Best-loved Songs* (Frances Lincoln, 2009), pp. 83-5.
2. ↑  I. Opie and P. Opie, *The Oxford Dictionary of Nursery Rhymes* (Oxford University Press, 1951, 2nd edn. 1997), pp. 397-8.
3. ↑

বহিঃসংযোগ
---------


উইকিমিডিয়া কমন্সে **টুইংকল, টুইংকল, লিটল স্টার** সংক্রান্ত মিডিয়া রয়েছে।

* Wikifonia উপর শিট সঙ্গীত
* Lullabies of Europe/Languages from the Cradle A European Union, government funded, education project to collect lullabies (in their native language) from across Europe - includes samples in 7 languages.
* BBC Radio 4 Woman's Hour, article (with audio)
**সুতরাং** ১৯৬৪ সালে মুক্তিপ্রাপ্ত বাংলাদেশের স্বাধীনতাপূর্ব একটি পাকিস্তানি বাংলা ভাষার চলচ্চিত্র। ছবিটি পরিচালনা করেছেন সুভাষ দত্ত এবং তিনি এই ছবিতে একটি গ্রামের ছেলের চরিত্রে অভিনয় করেছেন। সুভাষ দত্ত ছাড়াও ছবির প্রধান প্রধান চরিত্রগুলোতে অভিনয় করেছেন কবরী, রানী সরকার, বেবী জাসমীন, বেবী জামান, মেছবাহ, আকবর, মঞ্জুর, ইনাম, সিরাজ, মেহেদী, খান জইনুলসহ আরো অনেকে। সৈয়দ শামসুল হক এই চলচ্চিত্রের চিত্রনাট্য, সংলাপ রচনা করেছিলেন এবং সকল গানের গীতিকার ছিলেন।

এটি কবরী অভিনীত প্রথম চলচ্চিত্র। সুভাষ দত্তের প্রথম পরিচালিত চলচ্চিত্র। এই চলচ্চিত্রের মাধ্যমে সত্য সাহার চলচ্চিত্র সংগীত পরিচালনার অভিষেক ঘটে। এটি বাংলাদেশের প্রথম চলচ্চিত্র হিসেবে আন্তর্জাতিক চলচ্চিত্র সম্মাননা লাভ করেছিল। ১৯৬৫ সালে *ফ্রাংকফুর্ট চলচ্চিত্র উৎসবে* দ্বিতীয় শ্রেষ্ঠ চলচ্চিত্র হিসেবে পুরস্কার লাভ করে।

কাহিনী সংক্ষেপ
--------------

সুতরাং চলচ্চিত্রের একটি দৃশ্যে সুভাষ দত্ত ও কবরী
গ্রামের চঞ্চল তরুণী কবরীকে ( জরিনার ভূমিকায়) ভালবাসে যুবক সুভাষ দত্ত ( আবদুল জব্বার খানের ভূমিকায়)। ভাবীকে দিয়ে জরিনার বাবার কাছে বিয়ের প্রস্তাব পাঠায় সে, কিন্তু জরিনার বাবা দরিদ্র জব্বারের সাথে মেয়ের বিয়ে দিতে রাজি হয়না। টাকা উপার্জনের উদ্দেশ্যে ঢাকায় এসে নৈশপ্রহরীর চাকরি নেয় জব্বার। টাকা আয় করে গ্রামে ফিরে দেখে জরিনার বিয়ে হয়ে গেছে। ভাঙা মনে শহরে ফিরে আসে জব্বার। ওদিকে মদ্যপ স্বামীর সংসারে নির্যাতন আর অপমানের শিকার হয় জরিনা। নিরুপায় জরিনার বাবা জব্বারের সাহায্য নেয়ার জন্য শহরে আসে। ঘটনাচক্রে জরিনার সাথে দেখা হয় জব্বারের। এভাবে বিয়োগান্তক পরিণতির দিকে এগিয়ে যায় কাহিনী।

শ্রেষ্ঠাংশে
-----------

* কবরী -
* সুভাষ দত্ত -
* রানী সরকার
* বেবী জাসমীন -
* বেবী জামান -
* মেছবাহ -
* আকবর -
* মঞ্জুর -
* ইনাম -
* সিরাজ -
* মেহেদী -
* খান জয়নুল -

সম্মাননা
--------

ফ্রাংকফুর্ট চলচ্চিত্র উৎসবে
* দ্বিতীয় শ্রেষ্ঠ চলচ্চিত্র - (১৯৬৫)

পাকিস্তান চলচ্চিত্র উৎসব
* শ্রেষ্ঠ সহ-অভিনেতার পুরস্কার - (১৯৬৫)

সংগীত
-----

**সুতরাং**  ছবির সংগীত পরিচালনা করেন বাংলাদেশের বিখ্যাত সংগীত পরিচালক সত্য সাহা।

### গানের তালিকা

* ‘তুমি আসবে বলে, কাছে ডাকবে বলে, ভালোবাসবে বলে শুধু মোরে’ - গায়িকাঃ আঞ্জুমান আরা বেগম।
* ‘নদী বাঁকা জানি, চাঁদ বাঁকা জানি, তাহার চেয়ে আরও বাঁকা তোমার ছলনা’ - দ্বৈত কন্ঠেঃ মুস্তাফা জামান আব্বাসী ও ফেরদৌসী রহমান।১
* এই যে আকাশ, এই যে বাতাস - গায়কঃ আব্দুল আলীম ও কাজী আনোয়ার হোসেন।
* এমন মজা হয় না, গায়ে সোনার গয়না, বুবুমণির বিয়ে হবে বাজবে কত বাজনা - শিশুশিল্পী আলেয়া শরাফী।

নোট
---

১ মুস্তাফা জামান আব্বাসী ও ফেরদৌসী রহমানের একত্রে প্রথম চলচ্চিত্রের গান ছিল

তথ্যসূত্র
---------

1. 1 2 3 4 5 6 7  "আমি কখনো গান লিখতে চাইনি"। *প্রথম আলো*। সংগ্রহের তারিখ ২০১৯-০৯-১৬।
2. 1 2  *নিজস্ব প্রতিবেদক* সুভাষ দত্ত আর নেই  ওয়েব্যাক মেশিনে আর্কাইভকৃত ২০২০-০৫-২৪ তারিখে *দৈনিক প্রথম আলো, নভেম্বর ১৭, ২০১২*
3. ↑  সুতরাং, বাংলা মুভি ডাটাবেইজ

বহিঃসংযোগ
---------

সুতরাং - বাংলা মুভি ডাটাবেজ
এই নিবন্ধটি পুরুষ দল সম্পর্কে। নারী দলের জন্য টুভালু জাতীয় নারী ফুটবল দল দেখুন।

**টুভালু জাতীয় ফুটবল দল** (ইংরেজি: Tuvalu national football team) হচ্ছে আন্তর্জাতিক ফুটবলে টুভালুর প্রতিনিধিত্বকারী পুরুষদের জাতীয় দল, যার সকল কার্যক্রম টুভালুর ফুটবলের সর্বোচ্চ নিয়ন্ত্রক সংস্থা টুভালু জাতীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি এবং ২০১৩ সাল হতে তাদের আঞ্চলিক সংস্থা ওশেনিয়া ফুটবল কনফেডারেশনের সহযোগী সদস্য হিসেবে রয়েছে। ১৯৭৯ সালের ২৯শে আগস্ট তারিখে, টুভালু প্রথমবারের মতো আন্তর্জাতিক খেলায় অংশগ্রহণ করেছে; ফিজির সুভায় অনুষ্ঠিত উক্ত ম্যাচে টুভালু তাহিতির কাছে ১৮–০ গোলের ব্যবধানে পরাজিত হয়েছে।

১,৫০০ ধারণক্ষমতাবিশিষ্ট টুভালু স্পোর্টস গ্রাউন্ডে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় টুভালুতে অবস্থিত। বর্তমানে এই দলের ম্যানেজারের দায়িত্ব পালন করছেন লোপাতি তাউপালি এবং অধিনায়কের দায়িত্ব পালন করছেন নাওতির আক্রমণভাগের খেলোয়াড় তাউফাইভা ইওনাতানা।

টুভালু এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপেও টুভালু এপর্যন্ত একবারও অংশগ্রহণ করতে সক্ষম হয়নি। ফিফা বহির্ভূত ফুটবল দলের অংশগ্রহণে আয়োজিত কনিফা বিশ্ব ফুটবল কাপে টুভালু এপর্যন্ত মাত্র ১ বার অংশগ্রহণ করেছে, যেখানে তাদের সেরা সাফল্য হচ্ছে ২০১৮ কনিফা বিশ্ব ফুটবল কাপের ১২তম স্থান অর্জন করা।

আলোপুয়া পেতোয়া, মাও পেনিসুলা, উতা আলে, ভিলামু সেকিফু এবং কাতেপু সিয়েনির মতো খেলোয়াড়গণ টুভালুর জার্সি গায়ে মাঠ কাঁপিয়েছেন।

র‌্যাঙ্কিং
----------

ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে টুভালুর কোন স্থান নেই। অন্যদিকে, বিশ্ব ফুটবল এলো রেটিংয়ে টুভালুর সর্বোচ্চ অবস্থান হচ্ছে ১৭৮তম (যা তারা ১৯৭৯ সালে অর্জন করেছিল) এবং সর্বনিম্ন অবস্থান হচ্ছে ২১৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

বিশ্ব ফুটবল এলো রেটিং

৩০ এপ্রিল ২০২২ অনুযায়ী বিশ্ব ফুটবল এলো রেটিং| অবস্থান | পরিবর্তন | দল | পয়েন্ট |
| --- | --- | --- | --- |
| ২১২ | অপরিবর্তিত |  সিন্ট মার্টেন | ৭৬৮ |
| ২১৩ | বৃদ্ধি ২ |  মঙ্গোলিয়া | ৭৬১ |
| ২১৪ | হ্রাস ১ |  টুভালু | ৭৩৯ |
| ২১৫ | বৃদ্ধি ১ |  সেঁ বার্তেলেমি | ৭১৫ |
| ২১৬ | হ্রাস ২ |  গুয়াম | ৭০৪ |

তথ্যসূত্র
---------

1. ↑  "ফিফা/কোকা-কোলা বিশ্ব র‍্যাঙ্কিং"। *ফিফা*। ৬ এপ্রিল ২০২৩। সংগ্রহের তারিখ ৬ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  গত এক বছরে এলো রেটিং পরিবর্তন "বিশ্ব ফুটবল এলো রেটিং"। *eloratings.net*। ৩০ এপ্রিল ২০২২। সংগ্রহের তারিখ ৩০ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Frew, Craig (৯ ডিসেম্বর ২০১৩)। "Tuvalu still dreams of joining Fifa's world football family"। BBC Scotland। সংগ্রহের তারিখ ১০ ডিসেম্বর ২০১৩।
4. ↑  "Tuvalu eye place in football family"। FIFA। ৩ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০২১।  22 September 2008
**লেসলি সু ব্রাউন** (ইংরেজি: Leslie Sue Browne; জন্ম: ২৯ জুন ১৯৫৭ হলেন একজন মার্কিন প্রিমা বেলেরিনা ও অভিনেত্রী। তিনি ১৯৮৬ থেকে ১৯৯৩ সাল পর্যন্ত নিউ ইয়র্ক সিটির আমেরিকান বেলে থিয়েটার কোম্পানির প্রধান নৃত্যশিল্পী ছিলেন। ১৯৭৭ সালে *দ্য টার্নিং পয়েন্ট* চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

প্রারম্ভিক জীবন
---------------

লেসলি সু ব্রাউন ১৯৫৭ সালের ২৯শে জুন নিউ ইয়র্ক অঙ্গরাজ্যের নিউ ইয়র্ক সিটিতে এক নৃত্যশিল্পী পরিবারে জন্মগ্রহণ করেন। তার মাতা ইসাবেল মিরো ব্রাউন ও পিতা কেলি কিংম্যান ব্রাউন (১৯২৮-১৯৮১) দুজনেই নৃত্যশিল্পী ছিলেন। তার মাতামহীর সু ব্রাউন ছিলেন মিসিসিপির একজন সম্মানিত নৃত্য শিক্ষক। তার নামানুসারেই ব্রাউনের মধ্যনাম সু রাখা হয়।

কর্মজীবন
--------

### নৃত্য

১৯৭৬ সালে তিনি আমেরিকান বেলে থিয়েটার কোম্পানিতে সলোইস্ট হিসেবে যোগ দেন। ১৯৮৫ সালে তিনি ওয়াশিংটনে কেনেথ ম্যাকমিলানের *রোমিও অ্যান্ড জুলিয়েট*-এ জুলিয়েট চরিত্রে নৃত্য পরিবেশন করেন। ১৯৮৬ সালে প্রধান নৃত্যশিল্পী হয়ে ওঠেন। তিনি ১৯৯৩ সালে এই কোম্পানি থেকে অবসর নেন। পরবর্তীতে তিনি অতিথি ভূমিকায় কাজ করেন। তিনি নৃত্য পরিচালনা ও নৃত্য শিক্ষাদানের সাথেও জড়িত হন। ১৯৯৭ সালে তিনি নিউ ইয়র্ক সিটি ড্যান্স অ্যালিয়েন্সের পক্ষ থেকে অনন্য অবদানের পুরস্কার লাভ করেন।

### অভিনয়

১৯৭৭ সালে তার পরিবারের উপর ভিত্তি করে তার ধর্মমাতা নোরা কাই ও তার স্বামী হার্বার্ট রস *দ্য টার্নিং পয়েন্ট* চলচ্চিত্র নির্মাণ করেন। মূলত অভিনেত্রী গেলসি কার্কল্যাণ্ডের লেসলি চরিত্রে অভিনয়ের কথা থাকলেও পরে কার্কল্যাণ্ডকে বাদ দিয়ে লেসলিকেই তার নিজের চরিত্রে অভিনয়ের জন্য নির্বাচন করা হয়। লেসলি তখনকার শীর্ষ বেলে তারকা মিখাইল বারিশনিকভের বিপরীতে অভিনয় করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ব্রাউন পরবর্তীতে নৃত্য বিষয়ক চলচ্চিত্র *নিজিন্‌স্কি* (১৯৮০) ও *ড্যান্সারস* (১৯৮৭)-এ অভিনয় করেন। উভয় চলচ্চিত্র পরিচালনা করেন হার্বার্ট রস। আমেরিকান বেলে থিয়েটার থেকে অবসর নেওয়ার পর তিনি তিন বছর অভিনয় বিষয়ে পাঠ গ্রহণ করেন। *দ্য রেড সুজ* মঞ্চনাটক দিয়ে তার ব্রডওয়ে মঞ্চে অভিষেক হয়।

তথ্যসূত্র
---------

1. ↑  "Kelly Brown, Actor and Dancer Was Soloist With Ballet Theater"। *দ্য নিউ ইয়র্ক টাইমস* (ইংরেজি ভাষায়)। ২১ মার্চ ১৯৮১। সংগ্রহের তারিখ ২৯ জুন ২০১৮।
2. 1 2  স্নিডেকার, কেট (১৭ জুন ২০০২)। "An Interview with Leslie Browne: Retired Principal Dancer, American Ballet Theatre"। *ক্রিটিক্যাল ড্যান্স*। ২৮ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৮।
3. 1 2  গ্রেসক্‌ভিচ, রবার্ট (৭ মার্চ ১৯৮৫)। "Another Return For Leslie Browne"। *লস অ্যাঞ্জেলেস টাইমস* (ইংরেজি ভাষায়)। সংগ্রহের তারিখ ২৯ জুন ২০১৮।

বহিঃসংযোগ
---------

* ইন্টারনেট ব্রডওয়ে ডেটাবেজে লেসলি ব্রাউন উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে লেসলি ব্রাউন উইকিউপাত্তে এটি সম্পাদনা করুন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* নেদারল্যান্ডস

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সোশ্যাল নেটওয়ার্ক অ্যান্ড আর্কাইভাল কনটেক্সট

 |
**মসজিদ তেমেংগং দায়েং ইব্রাহিম** (জাভি: مسجد تماڠڬوڠ دايڠ رابراهيم; তেমেংগং দায়েং ইব্রাহিম মসজিদের মালে) মসজিদ দিরজা তেলুক ব্লেঙ্গাহ (তেলুক ব্লেঙ্গাহ রয়েল মসজিদ) নামে পরিচিত, এটি সিঙ্গাপুরের ৩০ টিলোক ব্লাঙ্গা রোডের পাশে অবস্থিত একটি ঐতিহাসিক রাজকীয় মসজিদ। মসজিদের নিকটে জোহরের রয়েল মাওসোলিয়াম এবং তানাহ কুবোর টেমেনগং জোহর। জোহরের সুলতানের পক্ষে মসজিদ, মাজার এবং কবরস্থানের মাঠ স্টেট জোহরের মালিকানাধীন। এটি মজলিস উগামা ইসলাম সিঙ্গাপুরার অধীনে নয়, জোহর ধর্মীয় বিভাগের পরিচালনায় আসা দেশের দুটি মসজিদের মধ্যে একটি।

ইতিহাস
------

১৮২৪ সালে, এই ভিত্তিটি তেমনগং আবদুল রহমানের বাসভবন হিসাবে ইস্তানা লামা নামে পরিচিত, যেখানে তিনি এক বছর পরে সেখানে মারা যান এবং নিকটস্থ সমাধিক্ষেত্রে তাকে দাফন করা হয়েছিল যেটি পরে তাঁর বংশধরদের কবরস্থানে পরিণত হবে মাকাম দিরজা তেলুক ব্লেঙ্গাহ নামে পরিচিত।

তাঁর ক্রমবর্ধমান প্রভাব মেটাতে অজানা বছরে এই সমাধিস্থলের পাশেই পেন্টাগোনাল আকৃতির ছাদযুক্ত শ্রোতাদের হল নামে পরিচিত একটি বিল্ডিং নির্মিত হয়েছিল।

১৮৬২ সালে তার দ্বিতীয় পুত্র তেমেনগং দায়েং ইব্রাহিমের মৃত্যুর পরে, টেমেংগং দায়েং ইব্রাহিমের উত্তরসূরি প্রথম পুত্র তেমেংগং আবু বকর তার বাসভবন টেরেসল স্থানান্তরিত করেন এবং প্রাসাদটি পরে ভেঙে ফেলা হয়।

১৮৭১ সালে , শ্রোতা হল মসজিদে রূপান্তরিত হয়। এই সময়ে, মসজিদটি মূলত নামকরণ করা হয়েছিল মসজিদ কাম্পং তেলোক ব্লাঙাহ পরিচিত হিসাবে ।

১৮৯১ সালে, মূল মসজিদটি ভেঙে ফেলা হয়েছিল প্রাক্তন ভবনের পঞ্চভুজীয় পদক্ষেপের অনুসরণে, ১৯৯৩ সালে ২.৫ মিলিয়ন ব্যয়ে নতুন মসজিদটির নির্মাণকাজ শেষ হয়েছিল। এটি অর্থায়ন করেছিলেন জোহরের সুলতান। এর সমৃদ্ধ ইতিহাস প্রদর্শনের জন্য, মসজিদটির নামকরণ করা হয়েছিল মসজিদ তেমেংগং দায়েং ইব্রাহিম।

আরও দেখুন
---------

* এশিয়ার মসজিদের তালিকা
* সিঙ্গাপুরের মসজিদের তালিকা
* নামাজ
* মসজিদ
* ইসলাম

তথ্যসূত্র
---------

1. ↑  Tanah-Kubor-Temenggong-Johor
2. ↑  "Masjid lama di Singapura masih kekal tradisi Johor"। *Berita Harian*। ১৯ ফেব্রুয়ারি ২০১২। ২১ ফেব্রুয়ারি ২০১২ তারিখে মূল থেকে আর্কাইভ করা।
3. ↑  "New mosque to replace historic Masjid Jamek"। *The Straits Times*। ১৩ এপ্রিল ১৯৯১। পৃষ্ঠা 27।
4. ↑
Photo with a blurry background and toothpaste from a tube of toothpaste being applied to the bristles of a toothbrush in the foreground একটি টিউব থেকে টুথব্রাশে টুথপেস্ট লাগানো হচ্ছে
**টুথপেস্ট** হল একটি পেস্ট বা জেল যা টুথব্রাশ দিয়ে দাঁত পরিষ্কার করতে ও দাঁতের স্বাস্থ্য বজায় রাখতে ব্যবহৃত হয়। টুথপেষ্ট মুখের স্বাস্থ্য বাড়াতে ব্যবহার করা হয়: এটি দাঁত থেকে ডেন্টাল প্লাক এবং খাবার অপসারণে সহায়তা করে, মুখের দুর্গন্ধ দমনে সহায়তা করে এবং দাঁতের ক্ষয় এবং মাড়ির রোগ (জিঞ্জিভিটিস) প্রতিরোধে সক্রিয় উপাদান (বেশিরভাগই ফ্লোরাইড) সরবরাহ করে।  বাণিজ্যিক টুথপেস্টের জন্য প্রতিস্থাপনযোগ্য উপকরণগুলির মধ্যে নুন এবং সোডিয়াম বাইকার্বোনেট (বেকিং সোডা) রয়েছে। প্রচুর পরিমাণে টুথপেস্ট গলাধঃকরণ বিষাক্ত হতে পারে।

কার্যকারিতা
-----------

২০১৬ সালের পদ্ধতিগত এক পর্যালোচনা নির্দেশ করে যে, দাঁত ব্রাশ করার সময় টুথপেস্ট ব্যবহার দাঁতের প্লাক অপসারণে কোনও ভূমিকা রাখে না।

উপকরণ
-----

২০% থেকে ৪২% জল ছাড়াও, টুথপেস্টে বিভিন্ন উপাদান থাকে। তিনটি প্রধান হ'ল পালিশ, ফ্লোরাইড এবং ডিটারজেন্ট।

আরো দেখুন
---------

* ডেন্টাল ফ্লস
* মাউথওয়াশ
* টুথপেস্ট ব্র্যান্ডগুলির তালিকা

তথ্যসূত্র
---------

1. ↑  American Dental Association Description of Toothpaste"Toothpaste"। এপ্রিল ১৫, ২০১০। মার্চ ৫, ২০১৬ তারিখে মূল থেকে আর্কাইভ করা। সংগ্রহের তারিখ এপ্রিল ২৮, ২০২০।
2. ↑  "Toothpaste overdose"। *National Library of Medicine*। National Institutes of Health। সংগ্রহের তারিখ ৭ ফেব্রুয়ারি ২০১৪।
3. ↑  Valkenburg C, Slot DE, Bakker EW, Van der Weijden FA (ডিসেম্বর ২০১৬)। "Does dentifrice use help to remove plaque? A systematic review": 1050–1058। ডিওআই:10.1111/jcpe.12615। পিএমআইডি 27513809।

বহিঃসংযোগ
---------

* টুথপেস্টের সাথে প্লাক প্রতিরোধের রসায়ন
* ফ্লুরাইড টুথপেস্টের ইতিহাস
**জোনাস এডওয়ার্ড সল্ক**( ২৮ অক্টোবর ১৯১৪ - ২৩ জুন ১৯৯৫) ছিলেন একজন মার্কিন যুক্তরাষ্ট্রের মেডিকেল গবেষক এবং ভাইরাসবিদ। তিনি প্রথম পোলিও প্রতিষেধক আবিষ্কার করেন।

জন্ম ও শিক্ষা জীবন
------------------

জোনাস এডওয়ার্ড সল্ক  যুক্তরাষ্ট্রের নিউ ইয়র্ক সিটিতে ১৯১৪ খ্রিস্টাব্দের ২৮ শে অক্টোবর জন্মগ্রহণ করেন। রাশিয়ান-ইহুদি অভিবাসী ড্যানিয়েল এবং ডোরা (প্রেস) সল্কের তিন পুত্রের মধ্যে জ্যেষ্ঠ ছিলেন তিনি। তার ছোট দুই ভাই ছিলেন হারমান এবং বিখ্যাত শিশু মনোবিজ্ঞানী লি।তাদের পিতা শহরে কাপড় কলে কাজ করতেন। সল্করা তিন ভাই-ই পড়াশোনায় ছিলেন মেধাবী। তাদের পিতার ও তাদের শিক্ষাদীক্ষার প্রতি সর্বদা সতর্ক নজর ছিল। 

জোনাসের বয়ঃক্রম তেরো বৎসর হলে, তিনি নিউ ইয়র্কের টাউনসেন্ড হ্যারিস স্কুলে ভরতি হন। স্কুলের সমস্ত পরীক্ষায় জোনাস প্রথম হতেন। স্কুলের শিক্ষকদের প্রিয়পাত্র জোনাস স্কুল থেকে সসম্মানে পাশ করার পর ভর্তি হন নিউ ইয়র্কের সিটি কলেজে (সিসিএনওয়াই)। ১৯৩৪ খ্রিস্টাব্দে তিনি রসায়ন বিজ্ঞানে  স্নাতক হন। জোনাসের কিন্তু চিকিৎসা বিজ্ঞানে বিশেষ আগ্রহ ছিল। তাই তিনি এরপর ভরতি হন নিউ ইয়র্ক বিশ্ববিদ্যালয়ের চিকিৎসা বিভাগে। সিটি কলেজের পরীক্ষা গুলিতে অসাধারণ ফল করার জন্য তিনি সব রকমের বৃত্তি লাভ করেন এবং সেই বৃত্তির অর্থেই তাঁর পড়াশোনা চলতে থাকে। ১৯৩৯ খ্রিস্টাব্দে তিনি নিউ ইয়র্ক ইউনিভার্সিটি স্কুল অফ মেডিসিন থেকে মেডিকেল ডিগ্রি অর্জন করেন। স্কুল অফ মেডিসিনে পড়ার সময়ই তার পরিচয় হয় ড. মরিস ব্রডির সঙ্গে, যিনি সেসময় পোলিও রোগ নিয়ে গবেষণায় লিপ্ত ছিলেন। তার আর এক যশস্বী অধ্যাপক ড.থমাস ফ্রান্সিস জুনিয়রও ইনফ্লুয়েঞ্জা রোগের উপর গবেষণা করছিলেন।

কর্মজীবন
--------

ডাক্তারী পাশ করার পর তিনি মাউন্ট সিনাই হাসপাতালে বিজ্ঞানী চিকিৎসক হন। ইনফ্লুয়েঞ্জা রোগের উপর অধ্যাপক ড.ফ্রান্সিসের কাজ জোনাসকে আকর্ষণ করে। ড.ফ্রান্সিসের কাছে ভ্যাকসিন তৈরির কাজ শিখতে লাগলেন।

তথ্যসূত্র
---------

1. ↑  Dr. Lee Salk, Child Psychologist And Popular Author, Dies at 65 – New York Times. Retrieved August 15, 2011.
2. ↑  Lee Salk; Child Psychologist, Author – Seattle Times obituary. Retrieved August 15, 2011.

| * দে
* স
সংক্রামক রোগের ইতিহাস |
| --- |
| রোগ অনুযায়ী ইতিহাস | 
* এইচআইভি/এইডস
* ম্যালেরিয়া
* Polio
* Smallpox
* Syphilis
* Tuberculosis
* Yellow fever

 |
| গুরুত্বপূর্ণ ব্যক্তিত্ব | 
* অ্যালেকজান্ডার ফ্লেমিং
* ইগনাৎস জেমেলভাইস
* এডওয়ার্ড জেনার
* এমিল ফন বেরিং
* কার্ল জিগমুন্ড ফ্রানৎস ক্রেডে
* কিতাসাতো শিবাসাবুরো
* জন স্নো
* জোনাস এডওয়ার্ড সল্ক
* জোসেফ লিস্টার
* পাউল এরলিখ
* ফ্লোরেন্স নাইটিঙ্গেল
* মোরিস হিলেম্যান
* রোবের্ট কখ
* লুই পাস্তুর

 |
| প্রধান প্রধান মহামারী | 
* কালো মৃত্যু (১৩৪৬–১৩৫৩)
* স্পেনীয় ফ্লু (১৯১৮–১৯২০)
* এইচআইভি/এইডসের বৈশ্বিক মহামারী (১৯৮১–চলমান)
* করোনাভাইরাস রোগ ২০১৯-এর বৈশ্বিক মহামারী (২০১৯–চলমান)

 |
| অন্যান্য | 
* Discovery of disease-causing pathogens
* Smallpox eradication
* Social history of viruses

 |
লো-ত্সা-বা-ম্ছোগ-ল্দান-পা'ই-ব্লো-গ্রোস
**লো-ত্সা-বা-ম্ছোগ-ল্দান-পা'ই-ব্লো-গ্রোস** (ওয়াইলি: *lo tsA ba mchog ldan pa'i blo gros*) ত্রয়োদশ শতাব্দীর একজন তিব্বতী অনুবাদক ছিলেন।

শিক্ষা
------

তিনি শোং-লো-ত্সা-বা-ব্লো-গ্রোস-ব্র্তান-পা (ওয়াইলি: *shong lo tsA ba blo gros brtan pa*) নামক এক তিব্বতী অনুবাদক ও সা-ব্জাং-'ফাগ্স-পা-গ্ঝোন-নু-ব্লো-গ্রোস নামক এক পন্ডিতের নিকট হতে অভিধর্মসমুচ্চয় সম্বন্ধে শিক্ষাগ্রহণ করেন। এই শিক্ষা তিনি দ্পাং-লো-ত্সা-বা-ব্লো-গ্রোস-ব্র্তান-পা নামক প্রজ্ঞাপারমিতা বিষয়ক পন্ডিতকে দান করেন। তিনি রোং-পা-ছোস-ম্গোন (ওয়াইলি: *rong pa chos mgon*) নামক সাধকের নিকট হতে গুহ্যসমাজতন্ত্র এবং ল্হো-ত্শাং-পা (ওয়াইলি: *lho tshang pa*) নামক সাধকের নিকট হতে চক্রসম্বর তন্ত্র সম্বন্ধে অধ্যয়ন করেন, যা তিনি পরবর্তীকালে দ্পাল-ল্দান-সেং-গে (ওয়াইলি: *dpal ldan seng ge*) নামক তার শিষ্যকে দান করেন। তিনি বাগ-স্তোন-গ্ঝোন-নু-ত্শুল-খ্রিম্স নামক এক তিব্বতী অনুবাদকের শিক্ষকও ছিলেন।

তথ্যসূত্র
---------

1. ↑  Gardner, Alexander (এপ্রিল ২০১০)। "Lotsāwa Chokden Lekpai Lodro"। *The Treasury of Lives: Biographies of Himalayan Religious Masters*।

আরো পড়ুন
---------

* Roerich, George, trans. 1996. The Blue Annals. 2nd ed. Delhi: Motilal Banarsidas, pp. 345, 374, 385, 785, 786, 1046.